Document ID: /fineweb-2-swissfilter-quality_10-filterrobots/filtered/02143.jsonl.gz/16

Foto: Fredrik Arff, NRK
En serie spørsmål til nordmenn og -kvinner som bor, er innom eller på gjennomfart i Sveits.
Hvem er : Jon Ola Sand
- Han er en norsk TV produsent fra Oslo med lang farststid fra NRK (og noen år I TV 2) som nå bor og jobber I Genève. Det har han gjort de siste syv årene.
I hvilken forbindelse er du i Sveits?
- Jeg jobber for EBU, The European Broadcasting Union som er en organisasjon eiet av 73 public service kringkastere I 56 land. Det er kringkastere som bl.a. NRK, SVT, SRG/SSR og BBC.
Kan du fortelle leserne våre om din jobb?
- Jeg har tittelen Head of Live Events og er sammen med et dyktig, internasjonalt EBU team ansvarlig for bl.a. Eurovision Song Contest som i år samler 43 land til musikalsk konkurranse og fest i Lisboa 8, 10 og 12 mai. I tillegg ligger det flere andre co-produksjoner under mitt ansvar, som Junior Eurovision Song Contest, Eurovision Young Musicians og Eurovision Young Dancers.
Foto: Wikipedia
Hva provoserer deg ?
- Intoleranse og holdninger som bidrar til å svekke menneskers verdi. Jeg ser en polarisert debatt i Norge og mange andre land som ikke bare gjør meg provosert, men også ganske fortvilet.
Hva gjør du om ti år ?
- Jeg håper jeg er frisk og aktiv og gjør noe fint og utfordrene hver dag.
Foto: privat
Hvis du kunne endret én ting her i verden – hva ville det vært og hvorfor?
- Fred på jord. Kan man egentlig ønske seg noe bedre? Da kunne vi i felleskap brukt tiden på utfordringer som menneskerettigheter, fattigdom, miljø og helse. Kommer vi ikke å mål der har vi ingen lystig framtid.
Tre ord som beskriver Sveits, sett fra ditt ståsted
- Rent, pent og ordentlig.
Foto: privat